चीन की सरकारी समाचार एजेंसी शिन्हुआ के मुताबिक़ यांजी शहर में एक 'नैतिकता बैंक' (मोरेलिटी बैंक) ऐसे लोगों को मुफ़्त में सेवा देता है जिन्होंने समाज के लिए कुछ सकारात्मक या अच्छा काम किया हो.

इस बैंक का संचालन स्थानीय प्रशासन करता है. यह लोगों के भले काम के आधार पर उन्हें पॉएंट्स देता है.

किसी के खोए हुए बटुए को वापस करने वाले को 50 पॉएंट्स मिलते हैं लेकिन सबसे बड़े पुरस्कार के लिए त्याग भी ज़्यादा करना पड़ता है.

ख़तरनाक स्थिति में किसी की मदद करने पर 300 से 500 तक पॉएंट्स मिल सकते हैं. हीमेटोपोएटिक स्टेम सेल दान करने पर 1,000 पॉएंट्स जीते जा सकते हैं.

समाप्त

बाल कटाई से स्वास्थ्य जांच तक

पुरस्कारों की शुरुआत छोटे से होती है जैसे कि 150 पॉएंट्स वाले व्यक्ति को मुफ़्त में बाल कटवाने का मौका मिलता है लेकिन ज़्यादा पॉएंट्स वाला घर की सफ़ाई करवाने या स्वास्थ्य जांच का मौका भी पा सकता है.

अगर कोई ग्राहक छह हज़ार पॉएंट्स हासिल कर लेता है तो उसे समुदाय की नैतिकता के लिए आदर्श घोषित कर दिया जाता है.

पिछले कुछ सालों में चीन के कई शहरों में नैतिकता बैंक बने हैं. शिन्हुआ के मुताबिक़ हालांकि कुछ आलोचकों का कहना है कि वह भी भौतिकतावादी हैं.

लेकिन यांजी का बैंक लोकप्रिय हो रहा है. स्थानीय अधिकारियों के अनुसार दो हफ़्ते पहले खुलने के बाद से 600 से ज़्यादा लोग इसके सदस्य बन चुके हैं.

इनमें बहुत से स्कूली छात्र हैं. अपने सहपाठियों के साथ आंगन की सफ़ाई करते हुए वीडियो में दिख रहे एक किशोर ने यांजी टीवी को कहा, "हम लोग अच्छा काम करने और अच्छे लोग होने पर गर्व कर सकते हैं."

(बीबीसी हिन्दी के एंड्रॉएड ऐप के लिए 

आप यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
एक बैंक जो अच्छे काम पर देता है 'ब्याज'